Ketoprofen

Ketoprofen (po IUPACu (RS)2-(3-benzoilfenil)-propionska kiselina) spada u grupu nesteroidnih antiupalnih lijekova. Hemijska formula mu je C16H14O3. Ima analgetička i antipiretička svojstva. Djeluje tako što inhibira sintezu prostaglandina u organizmu.

 Upotreba u medicini 
U SAD se može kupiti u slobodnoj prodaji (bez liječničkog recepta) u obliku 12,5 mg tablete (Orudis KT®) ali njegova proizvodnja je prestala. Uz recept dostupan je i u obliku kapsula od 25, 50, 75, 100, 150 i 200 mg. Ketoprofen se također može kupiti i kao 2,5%-tni gel za topičke aplikacije.

U SAD je poznat po zaštičenom imenu Orudis ili Oruvail, u Velikoj Britaniji kao Ketoflam i Oruvail a u Francuskoj kao Bi-Profenid. U Litvaniji se naziva Ketoprofenum i Ketoprofenas. U nekim zemljama dostupan je i optički čist (S)-enantiomer (Deksketoprofen), njegova trometamolna so se naročito brzo reapsorbuje u gastrointenstinalnom traktu, te ima veoma brzo dejstvo. Ketoprofen se uglavnom preporučuje kod bolova zbog artritisnih upala ili teških zubobolja koje uzrokuju upale desni.

 Upotreba u veterini 
U SAD ketoprofen se upotrebljava kao antipiretik i analgetik pri liječenju konja i sličnih životinja. Uglavnom se upotrebljava kod muskoskeletalnih bolova, problema s zglobovima te povreda mehkog tkiva kao i kod laminitisa. On ne ubrzava proces ozdravljenja, nego samo ublažava simptome bolova i upala.

 Neželjeni efekti 
Neželjeni efekti su relativno nepoznati ukoliko se pridržava uputstva ljekara. Neželjeni efekti uključuju ulkuse na želucu, smanjenje crvenih krvnih zrnaca (kao rezultat krvarenja u gastrointestialnim organima) a rijetko i oštećenja bubrega, gubitak proteina i poremećaji krvarenja. Kod konja, ne bi se smio upotrebljavati kod grla koja su alergična na aspirin.

 Reference 

 Vanjski linkovi 

 https://www.mayoclinic.org/drugs-supplements/ketoprofen-oral-route/description/drg-20069709#:~:text=Ketoprofen%20is%20a%20nonsteroidal%20anti,Capsule%2C%20Extended%20Release
 https://www.cochrane.org/hr/CD012190/SYMPT_ketoprofen-za-lijecenje-akutnih-povremenih-tenzijskih-glavobolja-u-odraslih
 https://www.ncbi.nlm.nih.gov/pmc/articles/PMC3853680/
 Literatura 
 Kantor, T. G.: Ketoprofen: a review of its pharmacologic and clinical properties. Pharmacotherapy. 1986 maj-juni;6(3): str.93-103.

Kategorija:Antipiretici
Kategorija:Analgetici
Kategorija:Nesteroidni antiupalni lijekovi